- JON
- <
- 14
- >

14
Iesu in suaru o nuvəniən o Tatə Uhgɨn
1 Kəni Iesu təməni=pən kəm lah məmə, “Nɨkitəmah təsahməiən. Itəmah nəkotəkeikei motəhatətə e Uhgɨn,* Sam 4:5 kəni motəhatətə mɨn lak. 2 E nimə rəha Tatə rəhak, nəuan tepət əha ikɨn. Nəghatiən u in nɨpəhriəniən. Nəmə təsoliən lanəha, ko inəni=pɨnə rəkɨs kəm təmah. Rəueiu əha, iəu iatuvən, iəkol əpenə-penə rəhatəmah.† Hip 11:16 3 Kəni mətəu-inu iəkuvən mol əpenə-penə o təmah, kəni iəu oiəpanɨtəlɨg=pa mɨn mos itəmah nəkəhuva motatɨg kitah min iəu,‡ 1Təs 4:16-17; 2Kor 5:8; Fɨl 1:23 məmə itəmah onəkotatɨg ikɨnu iətəm iəu mɨn iətatɨg ikɨn.§ Jon 12:26 4 Ikɨn əha iatuvən ikɨn, itəmah nɨnotəhrun rəkɨs suaru rəhan.”
5 Mətəu Toməs təni=pən kəm in məmə, “Iərmənɨg, itɨmah iəkotəruru ikɨn ko natuvən ikɨn. ?Iəkotəhro lanu lan motəhrun suaru tatuvən ikɨn əha?”
6 Kəni Iesu təni=pən kəm in məmə, “Iəu u,* Jon 6:35 Suaru ohni.† Jon 10:9; Hip 10:20 Kəni iəu u, Nəukətɨ Nɨpəhriəniən,‡ Jon 1:14 kəni iəu u, Nəukətɨ Nəmiəgəhiən.§ Jon 1:4 Iətəmimi kəti ko təsuvəniən o rəhak Tatə nəmə iəu iəsosiən in muvən.* Uək 4:12 7 Nəmə nəmotəhrun iəu, kəni nəmotəhrun mɨn rəhak Tatə.† Jon 1:18; 1Jon 2:23 Kəni tol lanəha, tətuəuin rəueiu, nɨnotəhrun rəkɨs in, kəni mɨnoteruh.”
8 Kəni Fɨlɨp təni=pən kəm in məmə, “Iərmənɨg, əui, əgətun-to Tatə Uhgɨn e tɨmah. Nati əmə u inu, itɨmah iəkotolkeikei.”‡ Eks 33:18
9 Kəni Iesu təni=pən kəm in məmə, “Fɨlɨp, iəu iəmatɨg təfəməh kitah min itəmah. Mətəu ik nəkəruru əhanəh iəu. Iətəmimi iətəm tateruh iəu, in tateruh Tatə Uhgɨn.§ Aes 9:6; Jon 1:14; 12:45; 2Kor 4:4; Fɨl 2:6; Kol 1:15; Hip 1:3 Təhro ik nətəni məmə, ‘Əui, əgətun Tatə Uhgɨn kəm tɨmah?’* Jon 1:18; 10:30; 12:44-45; 13:20 10 ?Ik nəsəhatətəiən məmə iətatɨg e Tatə Uhgɨn, konu Tatə Uhgɨn tətatɨg lak?† Jon 14:20; 10:38; 17:21 Nəghatiən mɨn u iəkatəni kəm təmah, səniəmə rəhak əmə. Tatə Uhgɨn u, nian rəfin, tətatɨg lak, inu in tatol rəhan mɨn u uək. 11 Itəmah onəkotəkeikei motəhatətə lak nian iəu iətəni məmə iətatɨg e Tatə Uhgɨn, konu Tatə Uhgɨn tətatɨg lak. Mətəu nəmə kəpə, təuvɨr məmə nəkotəhatətə lak o nəfɨgəmiən rəha uək asoli mɨn iətəm iəmatol.‡ Jon 5:36; 10:38 12 Nɨpəhriəniən agɨn u iətəni kəm təmah məmə, iətəmimi iətəm tətəhatətə lak, in otol noliən uək mɨn u iətəm iəu iəmatol.§ Luk 10:17 Əuəh, in otol noliən uək təri təhmɨn mɨn tapirəkɨs uək mɨn u iətəm iəu iəmol, mətəu-inko iəu oiəkatuvən o Tatə Uhgɨn. 13 Iəu Nətɨn, kəni nəmə nəkoteasiə e nati kəti e nərgək, nati əpnapɨn nəmə nəkoteasiə e nati nak, iəu iəpanol,* Mat 7:7 məmə uək u rəha Nətɨn otəfəri nərgɨ Tatə Uhgɨn. 14 Kəni nəmə onəkoteasiə e nati kəti ohniəu, e nərgək, kəni iəu iəkol.”
Iesu təməni məmə
Narmɨn Rəha Uhgɨn otuva
15 Kəni Iesu təməghati əhanəh matuvən, mətəni məmə, “Nəmə itəmah nəkotolkeikei iəu, konu itəmah onəkotol nəghatiən rəhak.† Dut 11:13; Jon 13:34; 1Jon 2:3-5,24; 5:3; 2Jon 6 16 Kəni iəu, oiəkeasiə e Tatə Uhgɨn məmə in otahli=pa Iasiru‡ Jon 14:26; 15:26; 16:7 kəti mɨn o təmah. Kəni in otətatɨg itulɨn itəmah min. 17 Suah u inu, in Narmɨn rəha Nɨpəhriəniən.§ Jon 15:26; 16:13; 1Jon 4:6; 5:6 Nətəmimi rəha nəhue nɨftəni u, ko kəsotosiən in e nɨkilah,* 1Kor 2:14 mətəu-inu ilah kəsoteruhiən in, motəruru in. Mətəu itəmah, nəkotəhrun in, mətəu-inko in tətatɨg itəmah min. Kəni in otəpanatɨg e nɨkitəmah.
18 “Nian iəu iəkiet e təmah, ko iəsəpəhiən itəmah nəkotatɨg pɨsɨn əmə, təhmen e iətəm kəmɨmɨs-ərin. Iəu iəpanɨtəlɨg=pa mɨn o təmah. 19 Otəsuvəhiən, nətəmimi rəha nəhue nɨftəni u ilah okəsoteruhiən iəu. Mətəu itəmah onəpanoteruh iəu.† Jon 16:16 Kəni mətəu-inu iəu iəpanəmiəgəh, itəmah mɨn onəpanotəmiəgəh.‡ Jon 6:57 20 E nian rəha natimnati mɨn u, kəni itəmah onəkotəhrun məmə iətatɨg e rəhak Tatə.§ Jon 10:38; 17:21 Kəni itəmah nəkotatɨg lak, konu iəu iətatɨg e təmah.
21 “Iətəmimi iətəm təmos vivi nəghatiən rəhak, kəni matol, iətəmimi u inu in tolkeikei iəu. Kəni iətəmimi iətəm tolkeikei iəu, rəhak Tatə in otolkeikei mɨn in.* Jon 16:27; 1Jon 2:5 Kəni iəu mɨn oiəkolkeikei in. Kəni iəu oiəkol əpu iəu kəm in, məmə in otəhrun vivi iəu.”
22 Kəni Jutəs u, (səniəmə Jutəs Iskariot, mətəu iahunin kəti u in iətəmi kəti mɨn rəha Iesu), in təmətapuəh ohni məmə, “?Iərmənɨg, ik onəkəhro lanu kəni mol əpu ik kəm tɨmah əmə, mətəu onəsol əpuiən ik kəm nətəmimi rəha nəhue nɨftəni?”† Uək 10:41
23 Mətəu Iesu təməni=pən kəm in məmə, “Iətəmimi iətəm tolkeikei iəu, in otatol nəuiak, kəni rəhak Tatə in otolkeikei in. Konu iəu mɨne rəhak Tatə, itɨmlau oiəkiəuva mətuatɨg itɨmahal min. Kəni itɨmlau iəkuol imatɨmlau əha ikɨn.‡ Esik 37:27-28; Sek 2:10; Efəs 3:17; 1Jon 4:12,16; Nəh 21:3 24 Iətəmimi iətəm təsolkeikeiən iəu, in təsoliən nəuiak. Nəghatiən mɨn u iətəm nəmotətəu iəmatəni, iəməsəni aruiən ilah. Mətəu iəmos ilah o rəhak Tatə iətəm in təmahli=pa iəu iəkuva.§ Jon 5:19; 7:16; 8:28; 12:49-50
25 “Iəu iatəni pətɨgəm nəghatiən mɨn u kəm təmah nian iətatɨg əhanəh kitah min itəmah. 26 Mətəu Narmɨn Rəha Uhgɨn u, in Iasiru, iətəm Tatə Uhgɨn otahli=pa e nərgək, in otəgətun itəmah e natimnati mɨn rəfin. Kəni in otol itəmah məmə nɨkitəmah otətəhti natimnati mɨn u iətəm iatəni kəm təmah, məsotaluiən lan.* Jon 15:26; 16:7,13; 1Jon 2:27
27 “Rəueiu əha tɨnuəkɨr məmə iəu oiəkəpəh itəmah. Iəu iətələhu nəməlinuiən rəhak tətatɨg o təmah.† Aes 9:6-7; Luk 2:14; 24:36; Jon 16:33; Rom 5:1; Fɨl 4:7 Konu nəməlinuiən u, iətəm iəkəfɨnə, təsəhmeniən e nəməlinuiən iətəm nəhue nɨftəni u tətəfɨnə. Itəmah, nɨkitəmah təsahməiən kəni məsotəgɨniən.
28 “Itəmah nɨnotətəu rəkɨs rəhak nəghatiən, iəməni=pɨnə kəm təmah məmə, ‘Iəu oiəpanəpəh itəmah, mətəu uərisɨg, oiəpanɨtəlɨg=pa mɨn o təmah.’ Nəmə nəkotolkeikei pəhriən iəu, kəni nɨkitəmah otagiən əmə məmə nəkoteruh iəu iatuvən o rəhak Tatə, mətəu-inu in ilɨs tapirəkɨs iəu. 29 Iəu iətəni pətɨgəm rəkɨs əmə natimnati mɨn u kəm təmah u rəueiu, nian ilah kəsotol əhanəhiən, məmə nian ilah kɨnəhuva mautol nɨpəhriəniən lan, kəni itəmah onəkotəhatətə lak. 30 Rəueiu əha, ko iəsəghatiən təfəməh mɨn kəm təmah, mətəu-inu Setən u iərmənɨg rəha nəhue nɨftəni u,‡ Jon 12:31 in tɨnuva. In təsosiən nəsanəniən məmə otol win lak.§ Otəsuvəhiən kəni nəmə təhro nətəmimi rəha Iesu nɨkilah otəhti məmə Setən tatol win. Mətəu Iesu təməni nəghatiən u məmə otləfəri nətəlɨgiən rəhalah məmə nɨpəhriəniən, nətəlɨgiən rəha Uhgɨn tɨnatuva. 31 Mətəu iəu iatol əhruahru əmə nəuia Tatə Uhgɨn məmə nətəmimi rəha nəhue nɨftəni okotəhrun məmə iəu iəkolkeikei in.* Jon 10:18; 12:49
“Intələh, pəh kotəhtul motagɨm u ikɨnu, mautəhuvən.”

- JON
- <
- 14
- >

*14:1 Sam 4:5

†14:2 Hip 11:16

‡14:3 1Təs 4:16-17; 2Kor 5:8; Fɨl 1:23

§14:3 Jon 12:26

*14:6 Jon 6:35

†14:6 Jon 10:9; Hip 10:20

‡14:6 Jon 1:14

§14:6 Jon 1:4

*14:6 Uək 4:12

†14:7 Jon 1:18; 1Jon 2:23

‡14:8 Eks 33:18

§14:9 Aes 9:6; Jon 1:14; 12:45; 2Kor 4:4; Fɨl 2:6; Kol 1:15; Hip 1:3

*14:9 Jon 1:18; 10:30; 12:44-45; 13:20

†14:10 Jon 14:20; 10:38; 17:21

‡14:11 Jon 5:36; 10:38

§14:12 Luk 10:17

*14:13 Mat 7:7

†14:15 Dut 11:13; Jon 13:34; 1Jon 2:3-5,24; 5:3; 2Jon 6

‡14:16 Jon 14:26; 15:26; 16:7

§14:17 Jon 15:26; 16:13; 1Jon 4:6; 5:6

*14:17 1Kor 2:14

†14:19 Jon 16:16

‡14:19 Jon 6:57

§14:20 Jon 10:38; 17:21

*14:21 Jon 16:27; 1Jon 2:5

†14:22 Uək 10:41

‡14:23 Esik 37:27-28; Sek 2:10; Efəs 3:17; 1Jon 4:12,16; Nəh 21:3

§14:24 Jon 5:19; 7:16; 8:28; 12:49-50

*14:26 Jon 15:26; 16:7,13; 1Jon 2:27

†14:27 Aes 9:6-7; Luk 2:14; 24:36; Jon 16:33; Rom 5:1; Fɨl 4:7

‡14:30 Jon 12:31

§14:30 Otəsuvəhiən kəni nəmə təhro nətəmimi rəha Iesu nɨkilah otəhti məmə Setən tatol win. Mətəu Iesu təməni nəghatiən u məmə otləfəri nətəlɨgiən rəhalah məmə nɨpəhriəniən, nətəlɨgiən rəha Uhgɨn tɨnatuva.

*14:31 Jon 10:18; 12:49

© 2014 Wycliffe Bible Translators, Inc.